|  |  |
| --- | --- |
| **Titel:** | Kommissorium for sundhedsøkonomisk referencegruppe |

|  |  |
| --- | --- |
| **Baggrund og formål** | Danske Regioners bestyrelse besluttede i 2016 at udvide det regionale samarbejde på medicinområdet ved at oprette Medicinrådet. Medicinrådet afløser RADS og KRIS. Modellen for Medicinrådet indebærer, at Amgros sideløbende med Medicinrådets faglige vurdering af nye lægemidler gennemfører en omkostningsanalyse og opstiller et estimat over de budgetmæssige konsekvenser, der vil være forbundet med at tage det ansøgte lægemiddel i brug. Amgros afholder efterfølgende en prisforhandling med leverandøren af det nye lægemiddel, inden Medicinrådet til sidst træffer den endelige beslutning om, hvorvidt et nyt lægemiddel skal tages i anvendelse eller ej. Amgros har valgt at etablere en referencegruppe med henblik på løbende kvalitetssikring af de sundhedsøkonomiske aktiviteter. Referencegruppen består af en gruppe af uafhængige fagspecialister i sundhedsøkonomi. Formålet med denne gruppe er at sikre uafhængig rådgivning i forhold til kvalitetssikring, udfordring af løsningens kvalitet og resultater m.m.  |
| **Tilhørsforhold/Reference** | Referencegruppen er uafhængig. |
| **Deltagere** | Af eksterne specialister deltager:Professor Lars Ehlers, Aalborg UniversitetProfessor Dorte Gyrd-Hansen, Syddansk UniversitetProfessor Jacob Kjellberg, KORAProfessor Kjeld Møller Pedersen, Syddansk UniversitetFra Amgros deltager:Fleming Sonne, Trine Kart, Lise Grove, Sune Lindgaard, Dorthe Bartels og evt. repræsentanter fra forhandlingsenheden. |
| **Opgaver /****kommissorium** | Referencegruppens opgaver omfatter følgende: * Rådgive i forhold til at kvalificere det faglige og metodiske indhold i omkostningsanalyserne
* Kommentere på udkast til metodebeskrivelser mv. undervejs i udviklingen
* Løbende kvalitetssikre og udvikle processer og metoder
* Bidrage til at udvikle produktet og øge Amgros sundhedsøkonomiske kompetencer
* Bidrage med øvrig relevant faglig og organisatorisk viden
 |
| **Forretningsorden** | Møderne ledes af adm. direktør Flemming Sonne. Amgros varetager sekretariatsbetjeningen og sikrer, at der udsendes dagsorden og materiale senest en uge før møderne. Referatet udsendes senest 14 dage efter mødet.Både Amgros og de øvrige medlemmer af referencegruppen bidrager med emner til dagsordenen.Referencegruppen indkaldes to gange årligt. I 2017 dog tre gange: april/maj, august/september og november/december. Møderne afholdes i Amgros. |
| **Økonomi / ressourcer** | Referencegruppens eksterne specialister honoreres med hver 3.500,- kr. pr. møde de deltager i. Amgros afholder omkostninger til transport og relevant mødeforplejning i forbindelse med møder i referencegruppen. |
| **Afrapportering** | Referater og andet materiale anvendt på møderne betragtes som internt materiale og må ikke videregives uden forudgående aftale med Amgros. |
| **Kommissoriets gyldighed** | Kommissoriet revideres i januar 2018. |

|  |
| --- |
| **Dokumenthistorik** |
| Dato | Version | Hændelse | Ansvarlig |
| 01.02.2017 | 1 | Etablering af referencegruppen | FS |
|  |  |  |  |
|  |  |  |  |
|  |  |  |  |
|  |  |  |  |